Acesta este actul compus (forma care include modificarile pe text) creat la data de 19 iunie 2019
M.Of.Nr.654 din 9 august 2017                             

HOTARARE Nr. 564
privind modalitatea de acordare a drepturilor copiilor 

cu cerinte educationale speciale scolarizati in

sistemul de invatamant preuniversitar
 
   In temeiul art. 108 din Constitutia Romaniei, republicata, al art. 48 alin. (3) si art. 51 alin. (2) din Legea educatiei nationale nr. 1/2011, cu modificarile si completarile ulterioare,
 

 
   Guvernul Romaniei adopta prezenta hotarare.
 

 
   Art. 1. - Prezenta hotarare stabileste modalitatea de acordare a drepturilor copiilor cu cerinte educationale speciale scolarizati in sistemul de invatamant preuniversitar, potrivit prevederilor art. 51 alin. (2) din Legea educatiei nationale nr. 1/2011, cu modificarile si completarile ulterioare.
   Art. 2. - (1) In intelesul prezentei hotarari, expresiile de mai jos au urmatoarele semnificatii:

   a) certificatul de orientare scolara si profesionala - documentul/actul oficial eliberat de catre centrele judetene de resurse si de asistenta educationala/Centrul Municipiului Bucuresti de Resurse si de Asistenta Educationala, denumite in continuare CJRAE/CMBRAE, conform prevederilor legale in vigoare. Acesta cuprinde diagnosticul/deficienta, gradul acestuia/acesteia, in functie de care copiii cu CES sunt orientati in invatamantul de masa sau in invatamantul special;
   b) copii cu CES - copiii/tinerii cu cerinte educationale speciale scolarizati in sistemul de invatamant preuniversitar.
   (2) Beneficiarii sunt copiii scolarizati in sistemul de invatamant preuniversitar, dupa cum urmeaza:

   a) copiii cu CES integrati in invatamantul de masa, care urmeaza curriculumul invatamantului de masa;
   b) copiii cu CES integrati in clase/grupe speciale organizate in invatamantul de masa;
   c) copiii cu CES din invatamantul special;
   d) copiii cu CES care necesita perioade de spitalizare mai mari de 4 saptamani pentru care se organizeaza, dupa caz, grupe sau clase in cadrul unitatii sanitare in care acestia sunt internati;
   e) copiii cu CES care, din motive medicale sau din cauza unei dizabilitati, sunt nedeplasabili, pentru care se organizeaza scolarizare la domiciliu, pe o perioada determinata.
   Art. 3. - (1) Copiii cu CES beneficiaza de alocatie zilnica de hrana si de alocatie pentru rechizite scolare, cazarmament, imbracaminte si incaltaminte, denumite in continuare drepturi.
   (2) Alocatia zilnica de hrana se acorda lunar, in functie de numarul de zile de scolarizare si de prezenta scolara, indiferent de numarul de ore de curs pe zi la care participa copilul, pe perioada de valabilitate a certificatului de orientare scolara si profesionala.
   (3) Alocatia zilnica de hrana nu se acorda pentru zilele in care copiii cu CES au absentat nemotivat, zilele de sambata, duminica, sarbatorile legale si nici in perioada vacantelor scolare.
   (4) Fac exceptie de la conditia de acordare a alocatiei de hrana, in functie de prezenta scolara, copiii cu CES scolarizati la domiciliu si/sau internati in unitatile sanitare.
   Art. 4. - (1) Prin exceptie de la prevederile art. 3 alin. (1), drepturile nu se acorda in perioada in care copiii cu CES beneficiaza de aceleasi drepturi acordate ca urmare a stabilirii unei masuri de protectie speciala, conform prevederilor legale in vigoare.
   (2) Prin exceptie de la prevederile art. 3 alin. (2), alocatia de hrana nu se acorda in situatia in care copiii cu CES scolarizati in invatamantul special beneficiaza de masa, asigurata de catre unitatea de invatamant sau de catre unitati ale sistemului de protectie speciala din cadrul directiei generale de asistenta sociala si protectia copilului, conform prevederilor legale in vigoare.

     "(2) Copiii cu CES din invatamantul special care, pe perioada scolarizarii, locuiesc in internatul unitatii de invatamant beneficiaza de drepturile prevazute la art. 3 alin. (1), prin unitatea de invatamant special la care sunt inscrisi. In acest caz, prin exceptie de la prevederile art. 3 alin. (2), alocatia zilnica de hrana se acorda pe toata durata cursurilor scolare, inclusiv in zilele de sambata, duminica si sarbatori legale."
    Alineatul (2) al articolului 4 modificat de art.unic din HG 405/2019
   Art. 5. - Drepturile se acorda pe baza de cerere scrisa, depusa la unitatea de invatamant la care este inscris copilul cu CES, in perioada 1-30 septembrie a fiecarui an scolar, de catre beneficiarul major, parintele sau alt reprezentant legal al copilului cu CES, dupa caz, insotita de urmatoarele documente, in copie:
   a) certificatul de nastere al beneficiarului;
   b) actul de identitate al beneficiarului, dupa caz;
   c) actul de identitate al parintelui sau, dupa caz, al reprezentantului legal;
   d) certificatul de orientare scolara si profesionala eliberat de CJRAE/CMBRAE;
   e) declaratie pe propria raspundere a beneficiarului major sau reprezentantului legal al copilului cu CES conform careia acesta nu beneficiaza de aceleasi drepturi acordate ca urmare a stabilirii unei masuri de protectie speciala, al carei model este prevazut in anexa nr. 1;
   f) declaratii pe propria raspundere a beneficiarului major, parintelui sau reprezentantului legal al copilului cu CES conform careia alocatiile prevazute la art. 3 alin. (1) vor fi folosite doar in acest scop, conform modelelor prevazute in anexele nr. 2.a) si 2.b).
   Art. 6. - (1) In vederea fundamentarii sumelor necesare finantarii drepturilor de care beneficiaza copiii/elevii/tinerii cu CES, ordonatorii de credite ai unitatilor de invatamant si ordonatorii principali de credite ai bugetelor locale au obligatia intocmirii si transmiterii documentelor solicitate de administratiile judetene ale finantelor publice/directiile generale regionale ale finantelor publice la termenele precizate.
   (2) Sumele aprobate anual judetului/municipiului Bucuresti prin legea bugetului de stat se repartizeaza pe unitati/subdiviziuni administrativ-teritoriale prin decizie a directorului directiei generale regionale a finantelor publice/sefului administratiei judetene a finantelor publice, potrivit fundamentarilor transmise la proiectul de buget.
   (3) Pentru copiii care sunt orientati scolar si profesional dupa expirarea termenului prevazut la art. 5 cererea poate fi depusa, dupa eliberarea certificatului de orientare scolara si profesionala, pana la data de 15 a fiecarei luni, urmand ca drepturile sa fie finantate din veniturile proprii ale unitatilor administrativ-teritoriale/subdiviziunilor administrativ-teritoriale sau din sumele defalcate din taxa pe valoarea adaugata pentru echilibrarea bugetelor locale, incepand cu luna/transa imediat urmatoare, dupa caz.
   (4) Finantarea drepturilor pentru copiii/elevii/tinerii cu CES integrati in invatamantul de masa, care urmeaza curriculumul invatamantului de masa, se asigura din sume defalcate din taxa pe valoarea adaugata prin bugetul local, iar pentru cei din invatamantul special si pentru cei integrati in clase/grupe speciale organizate in invatamantul de masa, din sume defalcate din taxa pe valoarea adaugata prin bugetul judetului/al sectoarelor municipiului Bucuresti, prin unitatile de invatamant la care sunt inscrisi copiii cu CES.
   (5) Sumele primite potrivit alin. (2) se reflecta in bugetele locale ale unitatilor administrativ-teritoriale, la capitolul venituri, cu ajutorul indicatorilor „Sume defalcate din taxa pe valoarea adaugata pentru finantarea cheltuielilor descentralizate la nivelul judetelor“ cod 11.02.01, respectiv „Sume defalcate din taxa pe valoarea adaugata pentru finantarea cheltuielilor descentralizate la nivelul comunelor, oraselor, municipiilor, sectoarelor municipiului Bucuresti si municipiului Bucuresti“ cod 11.02.02.
   (6) Pentru clasele/grupele speciale organizate in invatamantul de masa, finantarea drepturilor se asigura din bugetul judetului, prin transferuri din bugetul judetului catre bugetul local al unitatii administrativ-teritoriale pe raza careia functioneaza unitatea de invatamant in cadrul careia este integrata clasa/grupa. Creditele bugetare destinate finantarii drepturilor copiilor/elevilor/tinerilor cu CES integrati in clase/grupe speciale organizate in invatamantul de masa se reflecta in bugetul judetului cu ajutorul indicatorului „Transferuri de la bugetul judetului catre bugetele locale pentru plata drepturilor de care beneficiaza copiii/elevii/tinerii cu cerinte educationale speciale integrati in invatamantul de masa“ cod 51.01.64 si se comunica unitatilor administrativ-teritoriale primitoare, in vederea cuprinderii acestor sume in bugetul propriu.
   (7) Sumele transferate din bugetul judetului potrivit alin. (6) se reflecta in bugetul local al unitatilor administrativ-teritoriale pe raza careia functioneaza unitatea de invatamant in cadrul careia este integrata clasa/grupa la partea de venituri, cu ajutorul indicatorului „Sume primite de la bugetul judetului pentru plata drepturilor de care beneficiaza copiii/elevii/tinerii cu cerinte educationale speciale integrati in invatamantul de masa“, cod 43.02.30.
   (8) La partea de cheltuieli, creditele destinate platii drepturilor copiilor/elevilor/tinerilor cu CES care urmeaza cursurile unitatilor de invatamant special de stat, precum si ale tuturor copiilor integrati in unitatile de invatamant de masa, de stat, se reflecta in bugetele unitatilor de invatamant la care sunt inscrisi beneficiarii, la capitolul, subcapitolul, paragraful corespunzator nivelului de invatamant, la titlul „Asistenta sociala“ cod 57, articolul „Ajutoare sociale“ cod 57.02, alineatul „Ajutoare sociale in numerar“ cod 57.02.01.
   (9) Pentru finantarea drepturilor de care beneficiaza copiii/elevii/tinerii cu CES integrati in unitatile de invatamant particular sau confesional acreditat, special sau de masa, creditele se reflecta in bugetul local, capitolul, subcapitolul, paragraful corespunzator nivelului de invatamant, la titlul „Alte transferuri“ cod 55, articolul „Transferuri interne“ cod 55.01, alineatul „Finantarea invatamantului particular sau confesional acreditat“ cod 55.01.63.
   (10) Sumele primite potrivit dispozitiilor alin. (9) de catre unitatile de invatamant preuniversitar particular sau confesional acreditat, ramase neutilizate la sfarsitul exercitiului bugetar, se restituie bugetului local din care au fost primite.
   (11) Sumele defalcate din taxa pe valoarea adaugata pentru finantarea drepturilor copiilor/elevilor/tinerilor cu CES, repartizate cu aceasta destinatie prin legile bugetare anuale si prin cele de rectificare, ramase neutilizate la finele exercitiului bugetar, se restituie la bugetul de stat de catre unitatile administrativ-teritoriale care le-au primit.
   Art. 7. - (1) Cuantumul drepturilor este stabilit potrivit prevederilor lit. A din anexa la Hotararea Guvernului nr. 904/2014 pentru stabilirea limitelor minime de cheltuieli aferente drepturilor prevazute de art. 129 alin. (1) din Legea nr. 272/2004 privind protectia si promovarea drepturilor copilului.
   (2) Incadrarea beneficiarului in grupa de varsta prevazuta in anexa la Hotararea Guvernului nr. 904/2014 si prevazute de art. 129 alin. (1) din Legea nr. 272/2004 privind protectia si promovarea drepturilor copilului se face la inceputul anului scolar/momentului depunerii cererii si se mentine pe tot parcursul anului scolar
   Art. 8. - (1) In executie, unitatile de invatamant platesc beneficiarilor sumele aferente reprezentand alocatia zilnica de hrana in primele 10 zile lucratoare ale lunii pentru luna/lunile precedenta(e), in functie de numarul de zile de scolarizare si de prezenta scolara inregistrata in luna/lunile anterioara(e), prin totalizarea numarului de zile in care copiii/elevii/tinerii cu CES au fost prezenti la scoala sau au absentat motivat.
   (2) Sumele aferente drepturilor de care beneficiaza copiii/elevii/tinerii cu CES, cu exceptia celor reprezentand alocatia zilnica de hrana, se platesc in doua transe: prima transa va fi acordata in perioada aprilie-iunie, aferenta semestrului I calendaristic, iar a doua transa in perioada octombrie-noiembrie pentru al doilea semestru calendaristic.
   Art. 9. - Anexele nr. 1, 2.a) si 2.b) fac parte integranta din prezenta hotarare.
   Art. 10. - La data intrarii in vigoare a prezentei hotarari, orice dispozitie contrara se abroga.
  
PRIM-MINISTRU
MIHAI TUDOSE
 

 
                      Contrasemneaza:
                       Ministrul educatiei nationale,
                       Liviu-Marian Pop
                       p. Viceprim-ministru, 

                        ministrul dezvoltarii regionale,

                          administratiei publice si

                         fondurilor europene,
                       Sirma Caraman,
                      secretar de stat
                       Ministrul sanatatii,
                      Florian-Dorel Bodog
                       Ministrul muncii si

                         justitiei sociale,
                       Lia-Olguta Vasilescu
                        Ministrul finantelor publice,
                    Ionut Misa
  
   Bucuresti, 4 august 2017.
   Nr. 564.
 
ANEXA Nr. 1
 
DECLARATIE PE PROPRIA RASPUNDERE
 

 
   Subsemnatul(a), ..........................., domiciliat(a) in ......................., str. ............................ nr. .............., bl .............., sc. ..........., et. ........, ap. ........., legitimat(a) cu B.I./C.I. seria ........ nr. .............., eliberat(a) de ........................................ la data de ....................., 

in calitate de beneficiar/parinte/reprezentant legal al copilului ......................, inscris(a) la scoala .................................. in clasa ........., an scolar

..............., incadrat(a) cu Certificat C.E.S. nr. ....................., emis de ........................., valabil pana la ............................, cunoscand prevederile art. 326 din Legea nr. 286/2009 privind Codul penal, cu modificarile si completarile ulterioare, declar pe propria raspundere ca fiul/fiica mea/minorul/minora*) nu beneficiez/nu beneficiaza de aceleasi drepturi acordate ca urmare a stabilirii unei masuri de protectie speciala.
   Falsul in declaratii este pedepsit conform codului penal in vigoare.
 

 
   Data
   ..................
 
   Semnatura
   ...................
 ___________

   *) Se va completa in cazul in care beneficiarul este minor, astfel: se completeaza cu „fiul/fiica mea“, in cazul in care cel care completeaza este parintele copilului cu CES, respectiv cu „minorul/minora“ in cazul in care cel care completeaza nu este parintele copilului cu CES, ci reprezentantul legal.
 

 
ANEXA Nr. 2 a)
  
DECLARATIE PE PROPRIA RASPUNDERE
 

 
   Subsemnatul(a), ........................., domiciliat(a) in ........................, str. .............................. nr. ................, bl ..........., sc. ........., 

et. ......., ap. ........., legitimat(a) cu B.I./C.I seria ........ nr. ..............., eliberat(a) de ....................... la data de ....................., in calitate de beneficiar/parinte/reprezentant legal al copilului ..................................., inscris(a) la scoala ............................. in clasa ........., an scolar ......

..............., incadrat(a) cu Certificat C.E.S. nr. ....................., emis de ........................., valabil pana la ............................, cunoscand prevederile art. 326 din Legea nr. 286/2009 privind Codul penal, cu modificarile si completarile ulterioare, declar pe propria raspundere ca suma de ......................, reprezentand valoarea drepturilor pentru achizitionarea de: rechizite scolare, cazarmament, imbracaminte si incaltaminte, o voi folosi doar in scopurile mai sus mentionate.
   Falsul in declaratii este pedepsit conform codului penal in vigoare.
 

 
   Data
   .....................
 

 
   Semnatura
   .....................
  

 
ANEXA Nr. 2 b)
  
DECLARATIE PE PROPRIA RASPUNDERE
 

 
   Subsemnatul(a), ........................., domiciliat(a) in ......................., 

str. ........................... nr. ................, bl .........., sc. ............, 

et. ................, ap. ................, legitimat(a) cu B.I./C.I seria ........ nr. ............., eliberat(a) de ................... la data de ....................., in calitate de beneficiar/parinte/reprezentant legal al copilului ......................, inscris(a) la scoala ........................ in clasa ........., an scolar ........., incadrat(a) cu Certificat C.E.S. nr. ....................., emis de ..................

........................., valabil pana la ............................, cunoscand prevederile art. 326 din Legea nr. 286/2009 privind Codul penal, cu modificarile si completarile ulterioare, declar pe propria raspundere ca suma de ..................... aferenta lunii ........................, anul ................., reprezentand valoarea alocatiei de hrana, o voi folosi doar in scopul mai sus mentionat.
   Falsul in declaratii este pedepsit conform codului penal in vigoare.
 

 
   Data
   ...................
 

 
   Semnatura
   ...................
